Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 659/11/8811	Trebišov, 17.1.2012
EEČ : 2-69-45-2012

U Z N E S E N I E

Trestná vec:	obvinená XXXXX  
Prečin:	ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako zákonná matka umožnila z nedbanlivosti v meste Trebišov na ul. XXXXX viesť záhaľčivý život svojmu maloletému synovi XXXXX, žiakovi 3. ročníka ZŠ XXXXX v Trebišove tým,   že zanedbala starostlivosť o jeho povinnú školskú dochádzku aj napriek tomu, že bola viackrát upozornená zo strany vedenia školy na zanedbávanie povinnej školskej dochádzky a nezjednala nápravu, kde v školskom roku 2009/2010 v období od 01.09.2009 do 30.06.2010 vymeškal XXXXX spolu 56 neospravedlnených vyučovacích hodín a v školskom roku 2010/2011 v období od 02.09.2010 do 30.06.2011 vymeškal XXXXX celkovo 269 neospravedlnených vyučovacích hodín.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
20 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa OR PZ, OKP, OVK  Trebišov,  sp. zn. ORP-516/OVK-TV-2011 z 15.11.2011 bolo vznesené obvinenie XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a  Tr. zákona.

	Tento prečin mala obvinená spáchať tak, ako je to uvedené vo výroku tohto uznesenia.

	Obvinená XXXXX sa v priebehu vyšetrovania ku skutku, ktorý je jej kladený za vinu, v plnom rozsahu doznala a zároveň súhlasila s podmienečným zastavením trestného stíhania. Konaním obvinenej nebola spôsobená žiadna škoda. 

	Súčasne som v zmysle § 216 ods. 2 Tr. poriadku stanovil skúšobnú dobu  obv. XXXXX v trvaní 20 (dvadsať) mesiacov, ktorá začína plynúť právoplatnosťou tohto uznesenia, pričom ak obvinená povedie  v priebehu tejto skúšobnej doby riadny život, bude po jej uplynutí rozhodnuté o jej osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

	Z vyššie uvedených dôvodov a vzhľadom na osobu páchateľa s prihliadnutím na jej  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvinenú XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor